Rikunarita-ORG/Wikinium huggingface dataset:
# Ebalwasyon

Sa karaniwang paggamit, ang **ebalwasyon**, **pagsusuri** o **pagsuri** (Ingles: *evaluation*) ay isang sistematikong pagpapasiya at pagtatasa ng merito, halaga at kahalagahan ng isang paksa, gamit ang saligang pinamamahalaan ng isang hanay ng mga pamantayan. Maaari itong makatulong sa isang organisasyon, programa, disenyo, proyekto o anumang iba pang interbensyon o inisyatiba upang masuri ang anumang layunin, maisasakatuparan na konsepto/mungkahi, o anumang alternatibo, upang tumulong sa paggawa ng desisyon; o upang makabuo ng antas ng tagumpay o halaga patungkol sa layon at mga layunin at resulta ng anumang naturang aksyon na natapos na.

Ang pangunahing layunin ng pagsusuri, bilang karagdagan sa pagkakaroon ng kabatiran sa nauna o umiiral na mga inisyatiba, ay upang paganahin ang pagmuni-muni at tumulong sa pagtukoy ng pagbabago sa hinaharap. Ang pagsusuri ay kadalasang ginagamit upang tukuyin at suriin ang mga paksa ng interes sa isang malawak na hanay ng mga negosyo ng tao, kabilang ang sining, hustisyang kriminal, mga pundasyon, mga non-profit na organisasyon, pamahalaan, pangangalaga sa kalusugan, at iba pang serbisyong pantao. Ito ay pangmatagalan at ginagawa sa pagtatapos ng isang periyod ng panahon.

## Tingnan din

* Panunuri (Kritika)
* Pamumuna (Kritisismo)
* Pagsusuri (Pag-aanalisa)
* Kritisismong pampanitikan

## Mga sanggunian
# Xbox

Xbox|  |
| Uri | Larong bidyo |
| May-ari | Microsoft Gaming |
| Bansa | Estados Unidos |
| Ipinakilala | 15 Nobyembre 2001 (2001-11-15) |
| (Mga) merkado | Buong mundo |
| NAkarehistro biling trademark sa | Buong mundo |
| Tagline | "*It's a good day to play. When everyone plays, we all win.*" (Maganda ang araw para maglaro. Kapag naglalaro lahat, mananalo tayong lahat. |
| Websayt | xbox.com |

Ang **Xbox** ay isang tatak ng larong bidyo na binubuo ng limang larong bidyong pambahay na *console*, gayon din ang mga aplikasyon (laro), serbisyong istriming na Xbox Cloud Gaming, at mga serbisyong *online* tulad ng Xbox network at Xbox Game Pass. Ginawa ang tatak ng Microsoft Gaming, isang dibisyon ng Microsoft.

Unang ipinakilala ang tatak sa Estados Unidos noong Nobyembre 2001, kasama ang paglunsad ng orihinal na *console* ng Xbox. Ang pagtatatak ng Xbox ay dati, mula 2012 hanggang 2015, na ginagamit bilang tatak libangang midyang dihital ng Microsoft na pinalitan ang Zune. Noong 2022, pinalawak ng Microsoft ang negosyo nito sa paglalaro at muling inorganisa ang Xbox upang maging bahagi ng bago nitong tayong dibisyon na Microsoft Gaming. Sa ilalim ng Microsoft Gaming, ang unang-partidong mga tapaglathala ng Xbox ay ang Xbox Game Studios, ZeniMax Media (Bethesda Softworks), at Activision Blizzard (Activision, Blizzard Entertainment, at King), na nagmamay-ari ng maraming istudiyo at mga prangkisang matagumpay.

Ang orihinal na aparato ay ang unang *console* na larong bidyo na inalok ng kompanyang Amerikano pagkatapos tumigil ng pagbenta ng Atari Jaguar noong 1996. Umabot ito ng higit sa 24 milyong yunit na nabenta hanggang noong Mayo 2006. Nilabas ng Microsoft ang ikalawang *console*, ang Xbox 360, noong 2005 at nakabenta ng 86 milyong yunit hanggang noong Oktubre 2021. Nilabas ang ikatlong *console*, ang Xbox One, noong Nobyembre 2013 at nakabenta ng higit sa 58 milyong yunit. Nilabas naman ang ikatlong mga linya ng *console* ng Xbox, ang Xbox Series X at Series S, noong Nobyembre 2020. Si Phil Spencer ang pinuno ng Xbox, na humalili sa dati nitong pinuno na si Marc Whitten noong huling bahagi ng Marso 2014.

## Mga sanggunian
# Android Cupcake

Android Cupcake| Bersyon ng Android operating system |
|  |
| Android Cupcake home screen |
| Gumawa | Google |
| Unang labas | 27 Abril 2009 (2009-04-27) |
| Paraan ng pag-update | Software update |
| Package manager | Android Market |
| Uri ng kernel | Monolithic (Linux) |
| Nakaraan | Android 1.1 |
| Sinundan | Android Donut (1.6) |
| Opisyal na website | developer.android.com/about/versions/android-1.5-highlights |
| Estado ng suporta |
| * Hindi na Suportado
* Android Market ay bumaba ng suporta mula noon Hunyo 30, 2017
* Google Account ay bumaba ang suporta sa Setyembre 27, 2021
 |

Ang **Android Cupcake** ay ikatlong bersyon ng Android operating system ginawa ni Google, ang nakaraan ay Android 1.1, inilabas ito noong Abril 27, 2009 at kasunod ay Android 1.6 Donut sa Setyembre 15, 2009

## Kasaysayan

Sa Disyembre 2008, ang Android source ay na-update na, paggawa ng "cupcake" branch publiko, Ang branch ay kasamang i-suporta para sa stereo Bluetooth at inayos ang iba't ibang isyu sa email client ng Android. Sa panahong ito, lumabas ang mga ulat na ang HTC Dream ay makakatanggap ng update para sa Android Cupcake. Ang cupcake branch ay patuloy na na-update sa mga buwan pagkatapos ng paglabas nito, na may on-screen na keyboard at notepad app na idinagdag noong Enero 2009. Ang HTC Magic ay inihayag sa Pebrero bilang unang device sa paglabas ng cupcake, kapansin-pansing walang pisikal na keyboard.

Ang Android Cupcake ay opisyal na inilabas noong Abril 27, 2009.

## Mga sanggunian
# Gmail

Gmail|  |
| Uri | Webmail |
| May-ari | Google LLC (subsidiary of Alphabet Inc.) |
| Websayt | workspace.google.com/products/gmail/ |
| Written in | Java, C++ (back-end), JavaScript (UI) |
| Pagrehistro | Required |
| Mga tagagamit | 1.5 billion (October 2018) |
| Mga wikang mayroon | 105 languages |
| Inilunsad | 1 Abril 2004 (2004-04-01) |
| Kasalukuyang katayuan | Active |

Ang **Gmail** ay isang portal na websayt ay sangay ng Google LLC, sa pamamagitan ng pag kikipag-usap sa at ma-isalba ang mga mahahalaga at importanteng impormasyon sa ilang kawing nito sa settings, halimbawa sa sinundang (maki-pagusap) *talk* sa Yahoo!. Ito ay inilathala ni Paul Buchheit noong Abril 1, 2004 sa Menlo Park, California, Estados Unidos.

Markang Pangkalakal at Pagkakakilanlan ng Gmail
## Tingnan rin

* Google
* Yahoo!

## Mga sanggunian
# Sanaysay

Ang **sanaysay** ay isang maiksing akda na kalimitang naglalaman ng pansariling kuro-kuro ng may-akda.

## Dalawang uri ng sanaysay

### Maanyo

Ang sanaysay na palana na tinatawag din na di-pansarili ay naghahatid ng mahahalagang kaisipan o kaalaman sa ng makaagham at lohikal na pagsasaayos ng mga kagamitan tungo sa ikalilinaw ng piniling paksang tinatalakay. Tinuturing ding maanyo sapagkat pinag-aaralan ng maingat ang piniling pananalita kaya mabigat basahin. Pampanitikan din ito dahil makahulugan, matalinhaga, at matayutay ang mga pangugusap. Mapitagan ang lahad dahil bukod sa ikatlong panauhan ang pananaw ay di-kumikiling sa damdamin ng may-akda. Ang lahad nito ay tuon, pang-kasanayan, at walang halong pagbibiro.

Isang uri ng maanyong sanaysay ang editoryal ng isang pahayagan. Isa itong sanaysay na may kuro-kuro tungkol sa mga maiinit na mga balita. Bagama't may opinyon, ito ay hindi ginagamitan ng unang panauhan sa paglalahad.

### Di-maanyo

Ang sanaysay na di-palana na tinatawag din na pansarili o palagayan ay mapang-aliw, nagbibigay-lugod sa pamamagitan ng pagtatalakay sa mga paksang karaniwan, pang araw-araw, at pansarili. Idinidiin dito ang mga bagay-bagay, mga karanasan, at mga alitang bukod sa nababakas ang katauhan ng may-akda ay maaring makiramay o maging sangkot ang mambabasa sa kaniyang pananalita at parang nakikipag-usap lamang ang may-akda sa isang kaibigan, kaya magaan at madaling maunawaan. Pansarili rin ang tawag sa uring ito dahil palakaibigan ang lahad nito dahil ang pangunahing gamit ay unang panauhan. Kumikiling ito sapagkat pumapanig sa damdamin at paniniwala ng may-akda ang pananaw.

## Mga panlabas na kawing

* Halimbawa ng sanaysay Naka-arkibo 2008-04-15 sa Wayback Machine. mula sa Pinoy Blogero.com Naka-arkibo 2008-04-12 sa Wayback Machine.
# Inhenyeriyang henetiko

Ang **inhenyeriyang henetiko** o **genetic engineering** na tinatawag ring **genetic modification** ang direktang manipulasyon ng genome ng isang organismo gamit ang biyoteknolohiya. Ang hindi direktang pagbabago ng gene sa pamamagitan ng artipisyal na seleksiyon ay sinasanay na sa loob ng maraming nakaraang siglo. Ang bagong DNA ay ipinapasok sa genome ng host sa pamamagitan muna ng paghihiwalay at pagkokopya ng materyal na henetiko gamit ang mga pamamaraang cloning na molekular upang lumikha ng isang sekwensiya ng DNA o sa pamamagitan ng pagsisynthesize ng DNA. Ito ay ipinapasok naman sa organismong host.

Ang mga gene ay maaaring alisin o i-knock out gamit ang isang nuclease. Ang pagpupuntirya ng gene ay isang ibang pamamaraan na gumagamit ng homolohosong rekombinasyon upang baguhin ang endohonosong gene at maaaring gamitin upang burahin ang isang gene, alisin ang mga exon, magdagdag ng isang gene o magpakilala ng mga puntong mutasyon. Ang isang organismong nalilikha sa pamamagitan ng inhenyeriyang henetiko ay itinuturing na *organismong henetikong binago* o *genetically modified organism* (GMO).

Ang unang mga GMO ay mga bakterya noong 1973. Ang isang dagang GMO ay nalikha noong 1974. Ang bakteryang lumilikha ng insulin ay pinagkakitaan noong 1982 at ang pagkaing henetiong binago ay ipinagbibili simula 1994. Ang glofish na unang GMA dinisenyo bilang alagang hayop ay unang ipinagbili sa Estados Unidos noong 2003. Ang mga pamamaraan ng inhenyeriyang henetiko ay nilalapat sa maraming mga larangan kabilang sa pagsasaliksik, agrikultura, industriyal na biyoteknolohiya at medisina.
# Pompeya

Isang sementadong daan sa Pompeya.
Ang sinaunang lungsod ng **Pompeya** o **Pompeii** ay isang natabunang bayan na malapit sa kasalukuyang Napoles sa Italyanong rehiyon ng Campania, sa pamayanan ng Pompeya. Kasama ng Herculano, ang karatig-bayan nito, ang Pompeya ay nawasak at natabunan noong isang mahaba at mapanganib na pagputok ng Bulkang Vesubio sa loob ng dalawang araw noong taong 79 AD. Ang pagputok ay tumakip sa Pompeya sa ilalim ng 4-6 metrong abo at bato, at ito ay naglaho sa loob ng 1,500 taon hanggang sa muli nitong pagkatuklas noong 1599. Simula noon, ang paghuhukay rito ay nagbigay ng kakaibang pananaw sa buhay lungsod noong kalawakan ng Imperyong Romano. Ngayon, itong UNESCO *World Heritage Site* ay isa sa mga sikat na pasyalang panturista sa Italya, na may humigit-kumulang na 2.5 milyong bisita bawat taon.

## Mga sanggunian

 *Ang lathalaing ito na tungkol sa **Italya** ay isang usbong. Makatutulong ka sa Wikipedia sa pagpapalawig nito.*
# Sining-pagganap

Ang Sining-pagganap ay ang mga uri o anyo ng sining na naiiba mula sa mga plastik na sining dahil sa ang isinasagawang sining ay gumagamit ng sariling katawan, mukha, at ang pagharap ng artista bilang isang midyum, samantalang ang plastik na sining ay gumagamit ng mga materyal na katulad ng putik, metal, o pintura na maaaring hubugin o baguhin upang makalikha ng isang pisikal o may katawang akda ng sining o masining na bagay.

## Mga uri

Kabilang sa isinasagawang sining ang sayaw, tugtugin, opera, tanghalan, salamangka (ilusyon), binibigkas na salita, sining sa sirkus, at tanghalang matugtugin. Ang mga alagad ng sining na nakikilahok sa isinasagawang sining na nasa harapan ng mga manonood ay tinatawag na mga tagapagtanghal, na kinabibilangan ng mga aktor, mga komedyante, mga mananayaw, mga ilusyonista (mga madyikero o salamangkero), mga musikero (mga manunugtog), at mga mang-aawit (mga manganganta). Ang isinasagawang sining ay sinusuportahan din ng mga manggagawang nasa kaugnay na mga larangan, katulad ng pagsusulat ng awit at gawaing pang-entablado. Ang mga nagtatanghal ay kadalasang ibinabagay ang kani-kanilang kaanyuan para sa pagtatanghal, katulad ng paggamit ng mga kostyum at mga kosmetikong pantanghalan.

Mayroon ding isang espesyalisadong anyo ng pinong sining kung saan ang mga artista ay *isinasagawa* ang kanilang gawain sa harapan ng mga manonood na talagang pumupunta bilang panauhin sa tanghalan. Ito ay tinatawag na sining ng pagtatanghal. Karamihan sa sining ng pagtatanghal o sining ng pagganap ay kinasasangkutan ng ilang uri ng plastik na sining, marahil ay sa paglikha ng mga *prop* o kaariang pangtanghalan. Ang sayaw ay kadalasang tinutukoy bilang isang *plastik na sining* noong kapanahunan ng Modernong sayaw.

## Mga sanggunian

 *Ang lathalaing ito na tungkol sa **Sining** ay isang usbong. Makatutulong ka sa Wikipedia sa pagpapalawig nito.*
# Arthur Schopenhauer

Arthur Schopenhauer|  |
| Ipinanganak | 22 Pebrero 1788(1788-02-22) Danzig (Gdańsk) |
| Namatay | 21 Setyembre 1860(1860-09-21) (72 taong gulang)  Frankfurt |
| Tirahan | Germany |
| Nasyonalidad | German |
| Panahon | 19th century philosophy |
| Rehiyon | Western philosophy |
| Eskwela ng pilosopiya | Post-Kantian philosophy German Idealism |
| Mga pangunahing interes | Metaphysics, aesthetics, ethics, phenomenology, morality, psychology |
| Mga kilalang ideya | Will, Fourfold root of reason, philosophical pessimism |
|
Naimpluwensiyahan ni
* Bruno **·** Boehme **·** Buddhism **·**  Berkeley **·** Goethe **·** Gracián **·** Hume **·** Kant **·** Leopardi **·** Locke **·** Plato **·** Shakespeare **·** Spinoza **·** Upanishads
 |
|
Nakaimpluwensiya kay
* Beckett **·** Beckmann **·** Bahnsen **·** Borges **·** Beckmann **·** Brouwer **·** Burckhardt **·** Campbell **·** D. H. Lawrence **·** Darrow **·** Einstein **·** Eminescu **·** Freud **·** Viktor Frankl **·** Gray **·** Itten **·** Jeffers **·** Jung **·** Kraus **·** Laforgue **·** Langer **·** Ligotti **·** Lin **·**  Maupassant **·** Maeterlinck **·** Mann **·** Mainländer **·** Majorana **·** Machado **·** Mallarmé **·** Nietzsche **·** Hamsun **·** Houellebecq **·** Hardy **·** Hartmann **·** Hesse **·** Horkheimer **·** Huysmans **·** Popper **·** Proust **·** Ryle **·** Santayana **·** Sartre **·** Schrödinger **·** Svevo **·** Turgenev **·** Thomas **·** Tolstoy **·** Trotsky **·** Vaihinger **·** Vivekananda **·** Wagner **·** Weininger **·** Wittgenstein **·** Zapffe **·** Ziegler
 |
| Lagda |  |

Schopenhauer's birthplace — house in, Gdańsk (Danzig), ul. Św. Ducha (formerly Heiligegeistgasse)
Grave at Frankfurt *Hauptfriedhof*
Si **Arthur Schopenhauer** (22 Pebrero 1788 – 21 Setyembre 1860) ay isang pilosopong Aleman na kilala sa kanyang aklat na Die Welt als Wille und Vorstellung(Ang Daigdig bilang Kalooban at Representasyon) kung saan ay inangkin niyang ang daigdig ay pinapatakbo ng isang patuloy na hindi nasasapatang kalooban na patuloy na naghahanap ng satispaksiyon. Siya ay naimpluwensiyahan ng pananaw na Silanganin at kanyang inahayag na "*ang katotohanan ay nakilala ng mga pantas ng India*". Ang kanyang mga solusyon sa pagdurusa ay katulad ng mga taga-isip na Vedantiko at Budista (i.e. asetisismo) at ang kanyang pananampalataya sa "transendental na idealidad" ay nagtulak sa kanyang tumanggap sa ateismo at nag-aral mula sa pilospiyang Kristiyano.

Sa edad na 25, kanyang inilimbag ang kanyang doktoral na disertasyong Über die vierfache Wurzel des Satzes vom zureichenden Grunde(Tungkol sa Makaapat na Ugat ng Prinsipyo ng Sapat na Katwiran) kung saan ay siniyasat niya ang apat na mga natatanging aspeto ng karanasan sa phenomenal na daigdig. Dahil dito, siya ay naging maimpluwensiya *(influential)* sa kasaysayan ng phenomenolohiya. Siya ay nakaimpluwensiya sa isang mahabang talaan ng mga taga-isip kabilang si Friedrich Nietzsche, Richard Wagner, Ludwig Wittgenstein, Erwin Schrödinger, Albert Einstein, Sigmund Freud, Otto Rank, Carl Jung, Joseph Campbell, Leo Tolstoy, Thomas Mann, at Jorge Luis Borges.

## Mga sanggunian
# Pagpaplano ng lungsod

Ang **pagpaplanong lungsod**, o **pagpaplanong urbano**, (tingnan **pagpaplanong bayan, *regional o town planning sa Ingles**)** ay isang prosesong teknikal at pampolitika na nakatuon sa pagtaban ng paggamit ng lupain at pagdidisenyo ng kapaligirang urbano, na kinabibilangan ng mga network ng transportasyon, upang magabayan at matiyak ang maayos na pagpapaunlad ng mga pamamayani ng mga tao at mga pamayanan. Nakatuon ito sa pananaliksik at pagsusuri, pag-iisip na makaestratehiya, arkitektura, disenyong urbano, pagkonsulta sa madla, mga mungkahing pampatakaran, pagpapatupad at pamamahala.

Ang plano o balak ay maaaring magkaroon ng sari-saring mga anyo na kinabibilangan ng mga planong makaestratehiya, mga planong komprehensibo, mga planong pangkapit-bahayan, mga estratehiyang pangregulasyon at pang-insentibo, o mga plano ng preserbasyong pangkasaysayan. Ang makabagong mga pinagsimulan ng planong urbano ay nakaratay sa pagkilos para sa repormang urbano na lumitaw sa isang pagtugon laban sa kawalan ng kaayusan ng lungsod na pang-industriya noong kalagitnaan ng ika-19 daantaon. Ang pagpaplanong urbano ay maaaring kabilangan ng pagpapanibagong urbano, sa pamamagitan ng pag-aangkin ng mga paraan ng pagpaplano sa umiiral na mga lungsod na nakakaranas ng paghina. Noong kahulihan ng ika-20 daantaon, ang katagang kaunlarang pampagpapatuloy o kaunlarang sustinable ay naging representasyon ng isang ideyal na resulta ng lahat ng mga layunin ng pagpaplano.

## Mga sanggunian

 *Ang lathalaing ito na tungkol sa **Lipunan** ay isang usbong. Makatutulong ka sa Wikipedia sa pagpapalawig nito.*
# Bono ng pamahalaan

Ang **bono ng pamahalaan** ay (Ingles: *government bond*) na tumutukoy sa isang bono na iniisyu ng isang pambansang pamahalaan sa sariling pananalapi ng bansa. Ang mga bono na iniisyu ng mga pambansang pamahalaan sa pananalapi ng ibang bansa ay karaniwang tinutukoy bilang mga soberanong bono.

## Panganib

Madalas tinutukoy ang mga bono ng pamahalaan bilang mga walang panganib na bono, dahil ang pamahalaan ay maaaring magtaas ng mga buwis o simpleng maglimbag ng karagdagang salapi upang mahango ang bono pagdating ng panahon ng pagbabayad. Mayroon ding mga maling halimbawa kung saan nagkulang sa pagtupad ang pamahalaan sa domestikong pananalaping utang nito, tulad ng sa Rusya noong 1998—ang “krisis rubl’”—bagaman napakapambihira lamang nito.

Bilang halimbawa, sa Estados Unidos, ang mga Tesoreryang Seguridad (*Treasury securities*( ay iniisyu sa Dolyar ng Estados Unidos at ito rin ang mga pinakaligtas na pamumuhunan sa dolyar ng Estados Unidos. Gayumpaman, mayroon pa ring mga ibang panganib, gaya ng panganib pampananalapi sa mga dayuhang mamumuhunan. (Hal. Marahil na nakatanggap ang mga di-Amerikanong namumuhunan ng Tesoreryang Estados Unidos ng mas mabababang kita noong 2004 dulot ng pagbaba ng halaga ng dolyar US kahambing ng ibang mga pananalapi.) Pangalawa, naroon ang panganib ng pamimintog (*inflation*)—kapag ang prinsipal na ibinalik pagdating ng panahon ng pagbabayad' ay nagtataglay na ng mas mababa kapangyarihang pambili (*purchasing power*) kaysa inasahan kung ang dami ng nagagawa ng pamimintog ay mas mataas sa inaasahan. Maraming pamahalaan ang nag-iisyu ng mga bonong naka-indiseng pamimintog (*inflation-indexed bond*) na isinasanggalang ang mga mamumuhunan mula sa panganib ng pamimintog.

## Pag-isyu

Iniisyu ang mga bono ng pamahalaan sa pamamagitan ng mga tanggapan na bahagi ng kagawarang ng tesoreriya.

## Tingnan din

* Utang pampamahalaan
# Ioánnis Metaxás

Si **Ioánnis Metaxás** (sulat Griyego: **Ιωάννης Μεταξάς**; Abril 12, 1871–Enero 29, 1941) ay isang Griyegong heneral at punong ministro ng Gresya mula 1936 hanggang sa kaniyang kamatayan.

 *Ang lathalaing ito na tungkol sa **Gresya** ay isang usbong. Makatutulong ka sa Wikipedia sa pagpapalawig nito.*
# Lutuing Amerikano

Isa sa mga pinakakinakatawan na ikono ng lutuing Amerikano ang pastel de-mansanas
Isang malinaw na halimbawa ang sikat na hamburger ng ulam na kilala bilang pagkaing Amerikano at nagmula sa lutuing Europeo. Umiinom din sila ng mga matatamis. Kumalat sa buong mundo ang mga restawrang pangmadaliang pagkain kagaya ng McDonald's o Burger King
Binubuo ang **lutuing Amerikano** ng mga istilo ng pagluluto at mga tradisyonal na pagkaing inihahanda sa Estados Unidos. Sa lutuing ito, malaki ang impluwensya ng mga Europeo, Katutubong Amerikano, Aprikano, Asyano, Taga-isla ng Pasipiko, at marami pang ibang kultura at tradisyon. Kabilang sa mga pangunahing impluwensya sa lutuing Amerikano ang Katutubong Amerikano, *soul food*, mga pamana ng rehiyon kabilang Cajun, Kriyolong Louisiana, *Mormon foodways*, Bagong Mehikano, Aleman ng Pennsylvania, Teksano, Tex-Mex, at Tlingit, at ang mga lutuin ng mga grupong imigrante tulad ng Tsinong Amerikano, Italyanong Amerikano, Griyegong Amerikano at Mehikanong Amerikano. Dahil sa laki ng Amerika at ang mahabang kasaysayan nito ng imigrasyon, napakasari-sari ang lutuin, at nag-iiba ito sa bawat rehiyon.

Nagsimula ang lutuing Amerikano sa mga tradisyon ng Katutubong Amerikano na may diyeta ng tinanim at hinuling pagkain, at paiba-iba sa mga bahagi ng lupalop. Sa panahong kolonyal, nahalo ang lutuing Katutubo at mga lutuin ng Lumang Mundo, at dala nito ang mga bagong pananim at hayop. Noong pasimula ng ika-19 na siglo, nakadepende ang pagluluto sa maitanim, maihuli, at maialaga ng populasyong agraryo sa kani-kanilang mga lupa. Sa pagtaas ng pagdagsa ng mga imigrante at paglipat sa buhay-lungsod, lalong sumari-sari ang pagkaing Amerikano sa pahuling bahagi ng ika-19 na siglo. Sa ika-20 siglo, nagkaroon ng rebolusyon sa pagluluto dahil sa kombinasyon ng bagong teknolohiya, mga Digmaang Pandaigdig, pang-agham na pag-unawa ng pagkain, at patuloy na imigrasyon na naglikha ng samu't saring pagkain na bago. Nagbigay-daan ito sa kasalukuyang pagkasari-sari ng pagkain sa buong bansa.

Kabilang sa mga tampok ng lutuing Amerikano ang *milkshake*, barbikyu, at iba't ibang pritong pagkain. Marami sa mga kilalang pagkaing Amerikano ay mga kakaibang salin ng mga pagkain mula sa ibang tradisyon ng pagluluto, kagaya ng pizza, hotdog, at Tex-Mex. Kasama sa mga rehiyonal na tampok ang mga pagkaing isda sa mga estado sa baybayin, *gumbo*, at *cheesesteak*.

## Mga sanggunian
# Gary Becker

| Gary Becker |
| --- |
| Si Becker noong 2008 |
| Kapanganakan | 2 Disyembre 1930(1930-12-02)* + Pottsville
* (Schuylkill County, Pennsylvania, Estados Unidos ng Amerika)
 |
| Kamatayan | 3 Mayo 2014
* + Chicago
* (Chicagoland, Estados Unidos ng Amerika)
 |
| Libingan | Oak Woods Cemetery |
| Mamamayan | Estados Unidos ng Amerika |
| Nagtapos | Unibersidad ng Princeton University of Chicago James Madison High School |
| Trabaho | ekonomista, propesor ng unibersidad, criminologist, guro |
| Opisina | senior advisor () |
| Asawa | Guity Nashat |
| Anak | Judy Becker |

Si **Gary Stanley Becker**  /ˈbɛkər/ Disyembre 2, 1930 - Mayo 3, 2014) ay isang Amerikanong ekonomista na nakatanggap ng Gantimpalang Nobel sa Agham ng Ekonomiks noong 1992. Siya ay isang propesor ng ekonomika at sosyolohiya sa Unibersidad ng Chicago, at naging pinuno ng ikatlong henerasyon ng paaralang ekonomiya ng Chicago.

Si Becker ay isa sa mga unang ekonomista na nagsuri ng mga paksang sinaliksik sa sosyolohiya, kabilang ang diskriminasyon sa lahi, krimen, organisasyon ng pamilya, at makatuwirang pagkagumon . Nakipagtalo siya na marami sa iba't ibang uri ng pag-uugali ng tao ang makikita bilang makatwiran at nagkapagpaparami ng utilidad, kabilang ang mga madalas na itinuturing na nakakasira sa sarili o hindi makatwiran. Ang kanyang diskarte ay pinalawak din sa altruwistikong mga aspeto ng pag-uugali ng tao, na ipinakita niya na kung minsan ay may mga layunin sa pagseserbisyo sa sarili (kapag ang utilidad ng mga indibidwal ay wastong tinukoy at nasusukat kung gayon). Isa rin siya sa mga nangunguna sa pag-aaral ng makataong kapital. Ayon kay Milton Friedman, siya ay "ang pinakadakilang siyentistang sosyal na nabuhay at nagtrabaho" sa ikalawang bahagi ng ikadalawampu siglo.

## Mga sanggunian